cyanic-selkie/wikianc huggingface dataset:
Gökhan Saki
Ultimate Fighting Championship
Hans første motstander var brasilianske Henrique da Silva, som før kampen stod bokført med to seire og tre tap i UFC. Sakis overlegne ferdigheter som kickbokser viste seg tydelig fra starten av første runde. Etter 35 sekunder av første runde slo Saki ned sin motstander, men avstod fra å forsøke avslutte kampen på gulvet hvor hans motstander var antatt å ha en klar ferdighetsmessig fordel. Saki motstod motstanderens forsøk på å tvinge kampen ned på gulvet, og pepret motstanderen med harde slag. Da det mot slutten av runden ble det tydelig at Saki begynte gå tom for krefter, benyttet Da Silva muligheten til å angripe. Avkreftet, på gyngende grunn med ryggen mot buret og motstanderen svingende løs, kontret Saki med en presis venstre krok som slo motstanderen ut av kampen. Etter kampen innrømmet Saki at en lærdom han trakk fra erfaringen er at han må jobbe for å bli mer utholdende.
Mot Khalil Rountree Jr. møtte Gökhan Saki hardere motstand. Den mer atletiske motstanderen besvarte Sakis fremstøt med kjappe kontringer. Etter halvannet minutt ble Saki slått i bakken av et eksplosivt venstreslag idet han selv sendte avgårde et venstre rundspark. Ettersom Saki var antatt å ha en klar fordel stående, fikk kampen et uventet utfall.
I februar 2019 trakk Saki seg fra en planlagt kamp påfølgende måned mot Saparbeg Safarov grunnet en kneskade. I november 2019 la Saki seg under kniven for å få bukt med kneskaden som han etter sigende skal ha slitt med så langt tilbake som før kampen mot Rountree. I februar 2021 ble det klart at Saki og UFC hadde gått hver sin vei. Saki forklarte senere samme år at han hadde informert UFC om at han måtte gi seg med MMA fordi kroppen hans ikke tillot den form for trening som kreves for å utøve sporten. Mens Saki satte punktum for MMA-karrieren, valgte han å gjenoppta kickboksing-karrieren.
Min venn Serge
Min venn Serge (fransk: Le beau Serge) er en fransk langfilm fra 1958 regissert av Claude Chabrol. Filmen blir ofte beskrevet som det første bidraget til filmbevegelsen som senere ble kalt den franske nye bølgen.
Handlingsreferat
François, en vellykket, men syk ung mann, vender tilbake til hjembyen Sardent etter å ha vært bortreist veldig lenge. Han oppdager at hans tidligere venn Serge har blitt en bitter alkoholiker, misfornøyd med livet i landsbyen deres. Serge hadde tidligere håpet å forlate landsbyen for å studere, men måtte bli værende for å gifte seg med Yvonne når hun ble gravid.
Dødsfallet til deres dødfødte barn hjelper heller ikke på den kompliserte situasjonen deres. Serge har derfor blitt en bitter mann. Yvonne har igjen blitt gravid. François finner seg snart i strid med det provinsielle livet i den lille landsbyen deres, men han føler seg tvunget til å forsøke å hjelpe Serge. Men det faktum at begge to har seksuelle forhold med datteren til Yvonne, Marie, gjør situasjonen enda mer komplisert mellom vennene.
Karlskrona
Karlskrona er en by i Blekinge län i Blekinge i Sverige. Karlskrona er administrasjonssenter for både Karlskrona kommune og Blekinge län. I 2010 hadde tettstedet 35 212 innbyggere. Karlskrona fikk bystatus i 1680 og har fått sitt navn etter Karl XI av Sverige.
Maren Sæbø
Maren Sæbø (født 17. september 1976) er en norsk frilansjournalist og redaktør for nettstedet Bundu.
Bakgrunn og virke
Hun vokste opp i Oslo og Angola, og er utdannet historiker fra University of KwaZulu-Natal i Durban, Sør-Afrika.
Hun var redaktør for Verdensmagasinet X inntil 2015. Hun skriver fast for Dagsavisen og er styremedlem i Stiftelsen for en Kritisk og Undersøkende Presse (SKUP).
Sæbø er tildelt en rekke priser for sitt virke: Flyktninghjelpen (NRC) tildelte i 2015 Perspektivprisen som «Beste utenriksformidler 2014» til Sæbø og Verdensmagasinet X. «For sin modige og grundige utenriksjournalistikk», heter det i juryens begrunnelse. Perspektivprisen tildeles enkeltpersoner, mediebedrifter eller organisasjoner som gjennom fremragende innsats har utmerket seg ved: å formidle internasjonale nyheter og/eller å belyse internasjonale spørsmål.
I mars 2015 ble Sæbø tildelt Internasjonal Reporters Journalistpris for det juryen beskriver som innsiktsfulle og gode reportasjer om Nigeria og Boko Haram. (https://journalisten.no/skup-internasjonal-reporter-ir-prisen/ir-prisen-til-nigeria-reportasjer/313870)
I november 2015 ble Sæbø kåret til Årets Frilanser. Juryen beskrev henne som en kunnskapsrik og markant stemme i den norske utenriksjournalistikken generelt og fra det afrikanske kontinentet spesielt. (https://journalisten.no/arets-frilanser-maren-saebo/maren-saebo-er-arets-frilanser/305404)
I 2019 ble Sæbø tildelt Annette Thommessens hederspris «(...) for å være en modig, kunnskapsrik og markant stemme i den norske utenriksjournalistikken generelt og fra det afrikanske kontinentet spesielt» uttalte styreleder i Minnefondet, Kai Eide. (https://www.noas.no/hederspris-for-journalistikk-om-mennesker-pa-flukt/)
I juli 2016 var hun som eneste norske journalist i Sør-Sudan for å dekke 5-årsfeiringen av landets selvstendighet og havnet midt i en borgerkrigsliknende situasjon med intense kamper, og måtte evakueres ut av landet med bistand fra Norsk Folkehjelp.
Fra 2018 har Sæbø vært ansatt av faktisk.no i en 50 % stilling.
Anton (film)
Anton er en norsk dramafilm fra 1973 regissert av Per Blom. Filmen handler om 15-årige Anton som bor i en liten bygd. Uroen og angsten våkner i ham når han og bestefaren må skyte hesten på gården. Moren, som flyttet fra familien for lenge siden, dukker opp igjen når Antons far går fra vettet. Han kommer i konflikt med foreldrene og miljøet. Rollen som Anton spilles av Bjørn Erik Jessen.
Laurvig Grevskab
Laurvigen Grevskap, eller Grevskapet Larvik, ble opprettet i 29. september 1671 da Brunla amt ble gjort om til grevskapet Laurvigen. Grevskapet omfattet nåværende Larvik (med unntak av tidligere Lardal kommune) og Tjøme kommuner, og deler av Sandefjord kommune (Sandar og Kodal). Larvik grevskap er foruten Jarlsberg grevskap det eneste grevskapet vi har hatt i Norge.
I 1821 ble grevskapet slått sammen med Jarlsberg grevskap til Jarlsberg og Larvik amt.
Grevskapet ble opprettet av kong Christian V for stattholderen Ulrik Frederik Gyldenløve, og inkluderte hovedgårdene Brunla, Fritsø og Halsen i tillegg til Fritzøe Jernverk med tilliggende gårder. Størstedelen av grevskapets eiendommer er i dag i familien Treschows eie.
Birkeretten
Greven fikk utstrakte rettigheter, som skatte- og tiendefrihet. I tillegg fikk greven også birkerett. Birkeretten kalles den retten birkeherren, her greven, hadde fått tildelt ved kongelig privilegium. Greven hadde med birkeretten myndighet til å utnevne dommere og kreve inn bøter. Han hadde også kallsrett som gav han rett til å utnevne prester. Greven hadde også ansvar for å kreve inn skatter i grevskapet. Til daglig ble grevskapet styrt av en overinspektør.
Svartkinnet dvergpapegøye
Svartkinnet dvergpapegøye er en art i gruppen dvergpapegøyer.
Laurvig Grevskab
Birkeretten
Gotisk:
Larvik grevskaps arkiv
Arkivet etter Larvik grevskap er svært godt bevart og er en viktig kilde til Vestfolds historie. Arkivet er ved Statsarkivet i Kongsberg og er på lista over Norges dokumentarv. Det omfatter hele perioden grevskapet eksisterte og dekker både administrasjon og drift av grevskapet og også industriell virksomhet.
Stegaberg Idrettslag
Stegaberg Idrettslag ble stiftet i februar 1965 i Tysvær og er tilsluttet Norges Idrettsforbund gjennom Rogaland Idrettskrets. Stegaberg Idrettslag har klubbhus og arenaer på Frakkagjerd i Førresfjorden.
Klubben har hatt jevn vekst og teller i dag om lag 750 medlemmer innenfor fotball, friidrett, sykkel, skøyter og barneidrett. Klubben har også en aktiv helsesportgruppe som har medlemmer fra hele Haugalandet. I 2004 ble det vedtatt å opprette et tilbud innenfor volleyball.
Sasha Alexander
Sasha Alexander (født Suzana S. Drobnjaković 17. mai 1973) er en amerikansk skuespiller kjent for sine roller som Caitlin (Kate) Todd i spenningsserien NCIS og som dr. Maura Isles i Rizzoli & Isles.
Stegaberg Idrettslag
Verdigrunnlag
Stegaberg Idrettslag har vedtatt 5 grunnverdier som skal prege klubbens aktiviteter gjennom holdning og handling:
Sasha Alexander
Oppvekst
Alexander ble født i Los Angeles i California. Som barn fikk hun kjælenavnet Sasha og senere tok hun etternavnet Alexander etter broren. Hun er av serbisk herkomst, med italiensk far, og Alexander behersker både serbisk og italiensk. Hun ble introdusert til skuespill gjennom et skoleteater i syvende klasse, og hun er også tidligere danser. Hun var en ivrig skøyteløper, men måtte slutte med dette grunnet en skade. Alexander fortsatte med skuespill mens hun gikk på videregående og høyskole. Hun har filmutdannelse fra University of Southern California.
Stegaberg Idrettslag
Verdigrunnlag
Klubben ledes av et hovedstyre.
Sasha Alexander
Karriere
Alexander har hatt roller i flere amerikanske serier, deriblant i Presidio Med som doktor Jackie Collette, i Dawson's Creek som Gretchen Witter og i NCIS som agent Caitlin Todd. Hun har spilt i diverse filmer, deriblant Lucky 13 og Mission Impossible. Hun ble skrevet ut av serien NCIS i mai 2005. Alexander har opptrådt i en episode i den sjette sesongen av House MD og siden 2010 har hun spilt en av hovedrollene, som Maura Isles, i Rizzoli and Isles sammen med Angie Harmon.
Stegaberg Idrettslag
Fotball
Stegabergs fotballag rykket opp til 4. divisjon i sesongen 2007. Det var da 10 år siden a-laget sist lå i 4. divisjon. A-laget rykket ned til 5. divisjon i 2012. I 2015-sesongen rykket laget igjen opp i 4. divisjon. Etter 2016-sesongen måtte Stegaberg igjen rykke ned til 5. divisjon.
Sasha Alexander
Privat
Hun giftet seg med Luka Pecel 18. september 1999, men ekteskapet ble senere annullert. 11. august 2007 giftet hun seg med Edoardo Ponti, som er sønnen til Sophia Loren. Sammen har de en datter, Lucia Sofia, som ble født 12. mai 2006, og sønnen Leonardo Fortunato, som ble født 20. desember 2010.
Stegaberg Idrettslag
Fotball
Fra 2015 har Stegaberg også et annetlag på seniornivå.
Kjente spillere
Tippeliga og landslagsspillere som fra Stegaberg IL:
Arrangementer
Stegaberg holder årlig Stegacup, tidligere Labb- og Linecup, der det spilles sjuerfotball og femmerfotball.
Skoglar-Toste
Skoglar-Toste var en småkonge i vestlige Gøtaland på midten av 900-tallet. I henhold til Snorre Sturlason var han far til jarl Ulv Tostesson og Sigrid Storråde som etter sigende ble dronning i både Sverige og Danmark.
Tilnavnet, skoglar, skauglar, skagul eller sköguls, er språklige variasjoner i norrønt språk og betyr «kamp» (Skogul er også navnet på en av valkyrjene i norrøn mytologi ). Skoglar-Toste eller «Kamp-Toste» var således en hard og stridig mann, noe som blir bekreftet at han kan være den samme Toste som herjet i England og var en av de første som krevde danegeld (betaling for ikke å herje) en gang i 970.
Heimskringla nevner at han ga beskyttelse til norske Harald Grenske, far til den kommende norske kongen Olav Haraldsson. Da Harald Grenske senere kom tilbake for å fri til Sigrid Storråde hadde han med seg et stort følge, blant annet stormannen Tore fra Bjarkøy, far til Tore Hund, men kun for å bli drukket fulle og brent inne. I henhold til Olav Tryggvasons saga var grunnen at Sigrid Storråde ville lære dem av med å tro at hun giftet seg med hvem som helst.
Ulv refererer sannsynligvis til Ulv jarl, og Knut likeledes til kong Knut Sveinsson, også kalt for den mektige. Toste kan referere til Skoglar-Toste.
Petter Dass
Liv
Petter Dass var sønn av Peiter Dundas som innvandret med sin søster fra Dundee i Skottland og tok borgerskap i Bergen i 1635. Senere ble han oppkjøper av fisk nordpå og giftet seg der med Maren Falch. Hennes far var først fogd, deretter ansatt av den danske adelsmannen Henrik Rantzau som forvalter av Dønnesgodset. Petter Dass ble født på Helgeland, på Nord-Herøy – dette kan være både i dagens Herøy kommune og i dagens Dønna kommune. Faren døde da Petter var rundt 6 år gammel. Maren var ikke stort over 25 år da hun ble enke med fem barn; hun giftet seg senere om igjen med sognepresten i Hadsel, ble enke på ny i 1664, og giftet seg for tredje gang i 1670 med den tolv år yngre Peder Bloch, som overtok fogdeembetet på Helgeland – samme embete som Marens far hadde hatt.
Fra 1660 gikk Petter Dass på Bergen katedralskole, der dagen startet halv seks med andakt på latin i Bergen domkirke. I et rimbrev fra 1679 skrev han at man måtte forbanne den dagen man ble sendt på skolen, for hva så man igjen for det? – men det virker som han trivdes ganske bra i Bergen. En av lærerne hans var Edvard Edvardsen (Bergens beskrivelse). Sammen med fire kamerater fra katedralskolen dro Dass til København i 1666 for å studere teologi.
Dass ble i 1669 huslærer hos presten i Vefsn og i 1671 gjorde han seg skyldig i at prestekonens datter fra første ekteskap, Margrete Andersdatter, som han var forlovet med, ble gravid. Dette skjedde like etter at Petter Dass hadde søkt om en stilling som residerende kapellan i Nesna, Rana og Dønnes. Graviditeten skapte en vanskelig situasjon, siden samleie mellom ugifte etter tidens lover var ansett som en forbrytelse. Dass dro til København for å be kongen om tilgivelse for sin synd. Det kongelige benådningsbrevet, datert 17. september 1673, er bevart. Dermed slapp paret å stå offentlig skrifte, slik de etter loven skulle, men bot måtte de betale. De fikk flere barn etter at de hadde inngått ekteskap, deriblant sønnen Anders Dass som senere ble prest.
Han beskrev sin egen fremtoning slik: «Jeg er Sakkeus, som ikke når opp, forkortet i veksten, forkortet i kropp - forkortet i middel og evne.»
Hans nevø Søren Dass var en periode innehaver av Austrått.
Virke
Petter Dass ble i 1673 kapellan på Nesna, der han kjøpte opp storgården Strand ved innløpet til Ranafjorden, og sa opp de fire leilendingene som bodde der. Han var sogneprest i Alstahaug fra 1689 til sin død i 1707.
I tillegg til å være prest, drev Petter Dass også med fiskehandel. Fra 1689 drev han med salg av tørrfisk til en verdi av over 3 000 riksdaler årlig til den tyske kjøpmannen Gerdt Meyer i Bergen. Under sitt besøk i Bergen i 1680 oppsøkte han Dorothea Engelbretsdatter for å uttrykke sin beundring for hennes diktning. Han sendte henne også fire rimbrev full av virak, men Dorothea besvarte bare det første, noe Dass undret seg over.
Ettertiden har skapt et bilde av Petter Dass som en avholdt prest og forfatter, som dertil leflet med svartekunst. Han figurerer derfor i mange sagn. Historikeren Kåre Hansen drøfter i boken Petter Dass, mennesket, makten og mytene (2006) mange av de mytene som er dannet rundt dikterpresten. Hansen diskuterer de økonomiske forholdene for Petter Dass og stiller seg tvilende til at han gikk rundt som fattig student under studieoppholdet i København. I boka blir Dass beskrevet som en person som satte egen vinning fremfor sine medmenneskers ve og vel. Hansens syn er imidlertid kontroversielt og er blitt møtt med skepsis av flere etablerte historikere, som har kritisert sider ved kildebruken.
Det har vært vanlig å snakke om landesorg ved Dass' bortgang, og at sorgen ble markert ved at jektene fikk innsydd en svart firkant i råseilet. I virkeligheten var den svarte firkanten bare en forsterkning der slitasjen på seilet var størst; og Dass' dikt var dengang bare kjent i en snever slekts- og vennekrets. Først i 1711 kom det en visebok på trykk, siden flere verk, trykt i København, Kristiania og Bergen – og gradvis ble Dass folkeeie.
Svarteboksprest
Petter Dass hører til blant de mest kjente «svarteboksprestene», og det ble derfor sagt at han ikke hadde noen skygge. Den tok nemlig djevelen i bytte da de ferdige kandidatene forlot presteskolen i Wittenberg. I folketroen var rektor for denne skolen nemlig djevelen selv, og han forlangte én fra hvert kull som sin andel, enten den som var sist uteksaminert, eller valgt ved loddtrekning. Loddet falt på Petter Dass, men han narret djevelen ved å si: «Ikke ta meg, men han som kommer bak meg!» Djevelen så gjorde, men det var skyggen til Dass han fikk tak i.
Før Norge i 1811 fikk sitt eget universitet i Christiania (Oslo), foregikk utdannelsen av landets prester ved Københavns universitet, grunnlagt i 1479 av kong Christian I, med tillatelse fra pave Sixtus IV. Ingenting tyder på at Dass hadde noen bakgrunn fra Wittenberg, og når denne skolen i folketroen knyttes til djevelen, skyldes det kanskje at dette var Martin Luthers hjemby i 38 år, der han og Philipp Melanchthon ligger gravlagt i slottskirken. Den lutherske presteutdannelsen la større vekt på teologisk kunnskap om djevelen enn den katolske, og demoniserte derfor også i høyere grad den gamle folketroen, slik at hekseprosessene tok seg opp etter reformasjonen.
Fanden som skysskar er en sagntype som refererer til flere prester, men i versjonen om Petter Dass het det at den danske kongen ville høre Dass preke i København juledag. Biskopen i Bergen syntes imidlertid ikke noe om forslaget, og videresendte brevet så sent at det først rakk frem til Dass på julekvelden. Men Dass kunne sin Cyprianus, og fikk djevelen til å frakte seg til København mot at djevelen skulle få sjelene til de som sovnet under prekenen der. Djevelen slepte ham likevel slik at prestens kjoleflak sopte i sjøen. «Høyere opp og rett frem!» ropte Dass uforferdet. Han kom til København juledagen, og sørget for å preke med så høy stemme at ingen sovnet av. Den avtalen var djevelen ikke mye fornøyd med.
En annen versjon av historien starter som over, og også her avtaler presten med skysskaren at han skal få sjelen til alle de som sovnet under gudstjenesten. Med Petter Dass på ryggen blir djevelen imidlertid sliten over Folla, og tenker at han skal prøve å kaste ham av. Så han gikk lavere og lavere så prestens kappe når ned i sjøen, og han mente da at han kunne få presten til å si et gudsord - for da måtte han slippe ham. Men Dass sier altså heller: "Høyere opp og lenger fram, din Satan!" Så da var det bare for bæreren å holde ut helt fram. Til prekenen var han lovet at teksten skulle ligge klar for ham da han kom, for han kom jo akkurat i tide. Og ganske riktig, det lå et ark på prekestolen. Men det sto ingen ting på det. "Her var intet," sa Dass, og snudde arket. "Her var heller intet," fortsatte han, for det var like blankt der, "og av intet skapte Gud jorden". Og så holdt han en så god preken at ingen sovnet i Københavnerkirken den dagen. Så ble djevelen snytt for skysslønnen.
Blant andre svarteboksprester kan nevnes Søren Schive (1623 – 1705) fra Bjelland, som heller ikke hadde skygge, og salmedikteren Magnus Brostrup Landstads far Hans Landstad (1771 – 1838), som ble sagt å ha stanset ild i sin tid som prest i Seljord. Presten Hans Jacob Wille (1756 – 1808) forteller i sin beskrivelse av Seljord prestegjeld fra 1786: «Hvad Hexerie angaaer, da ere de her, som andensteds, meget indtagne af den Fordom, at enhver Præst er meget beløben i alle Hexeriets Dele; dog er visse Præster deri større Mestere end andre, som da kaldes Visepræsten, og som eier Svartebogen hvoraf Viisdommen samles, og hvormed man kan læse Fanden baade til og fra sig, samt udøve Kurer og Mirakler».
Forfatterskapet
Bortsett fra de årene Petter Dass studerte i Bergen og i København, bodde han hele livet i Nordland. Dass er mest kjent for salmen Herre Gud, ditt dyre navn og ære, og for det tidlige topografiske verket Nordlands Trompet som beskriver landsdelen. Han skrev også en rekke kirkelige leilighetsviser; salmer og forklaringer til katekisme og bibelhistorie på vers. Katekismesangene, Dass' kommentarer til Luthers katekisme, er trolig hans viktigste verk, boken ble en bestselger på 1700-tallet. I Norge stimulerte denne boken fremveksten av trykketeknologi og lesekunst mer enn noen annen bok.
Dass følte kanskje mangel på kontakt med likesinnede, og han brevvekslet med dikteren Dorothea Engelbrets-Datter i Bergen, et brev avsluttet han slik:
Et brev ble innledet slik:
Bortsett fra folkelivsskildringen Den Nordske Dale-Viise ble ingen av verkene trykt i hans egen levetid. Tekstene ble imidlertid spredt i avskrifter. Når tekstene først ble trykt, ble de meget populære og kom i stadig nye utgaver. Dass skriver på dansk, men legger inn norvagismer når han skal beskrive forhold som dansk språk ikke har uttrykk for.
Petter Dass' fetter Peder Jespersen satt i 1696–99 i en kommisjon som utarbeidet en ny salmebok. Denne inkluderte mange av Thomas Kingos salmer, men Dass' tekster ble ikke funnet passende. I Magnus Landstads salmebok fra 1869 kom det imidlertid med syv Dass-salmer.
Idaho State University
Idaho State University (forkortet ISU) er et delstatseid universitet i Pocatello i delstaten Idaho, USA. Det tilbys også studier i Boise og to mindre steder i Idaho.
ISU ble grunnlagt i 1901 som Academy of Idaho, og fra 1915 kalt Idaho Technical Institute. Fra 1963 bærer universitetet dagens navn – som det andre fire-årige universitetet i staten Idaho.
I 2006 hadde universitetet i alt 12 679 studenter og 908 vitenskapelig ansatte. Skolepengene dette året var US$ 4 190 årlig for de studentene som var folkeregistrert i delstaten Idaho.
ISU tilbyr utdanning innen klassiske liberal arts-fag, lærerutdanning, helsefag, og businessfag. Utdanningen innen farmasi rangerer høyt i USA og tilbyr doktorgrad.
Skolene og collegene er følgende, med angivelse av noen spesialiserte studieprogrammer:
Onthophagiellus
Onthophagiellus er en underslekt av biller som hører til den artsrike slekten Onthophagus i familien skarabider (Scarabaeidae) i gruppen skarabider (Scarabaeoidea). De lever av møkk som de graver dypt ned i jorda.
New Order
New Order er et engelsk band som ble dannet i 1980, best kjent for sin synthpop fra 1980-tallet.
Bandet ble startet av de tidligere Joy Division-medlemmene Bernard Sumner, Peter Hook og Stephen Morris, som følge av vokalist Ian Curtis' selvmord. Gillian Gilbert ble med i bandet kort tid etterpå. Bandets største hit er sangene «Blue Monday» (1983) og «True Faith» (1987).
En sang av bandet, «Ceremony», ble brukt på lydsporet i filmen Marie Antoinette. Låta «True Faith» har de siste årene blitt brukt som intromusikk til Tour de France-sendingene på TV 2.
Onthophagiellus
Levevis
Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.
Idaho State University
Mer enn 2 000 studenter tar høyere studier på master- eller doktorgradsnivå. Doktorgrad tilbys innen farmasi, fysioterapi, rådgivning, ingeniørfag, kjernefysikk, undergrunnsfysikk, skoleledelse, psykologi, statsvitenskap, matematikk og engelsk.
Til universitetet hører Idaho Health Sciences Library, Eli M. Oboler Library, og Arthur P. Oliver Law Library.
Telemark Barne- og Ungdomsteater
Telemark Barne- og ungdomsteater (TBU) er et fylkesdekkende og foreldredrevet teater for barn og unge mellom 10-20 år i Telemark.
Teateret har vært drevet siden 1999. Otto Beite og Karen Lind fra Kragerø startet da opp teateret. Etter 15 år takket de for seg med jubileumsforestillingen "Kardemomme By" som spilte for fulle hus. De fikk Kongens fortjenestemedalje for lang tjeneste med teateret. Fra og med 2014 ble Telemark Barne- og Ungdomsteater foreldrestyrt. Teateret ble registrert i 2016 og er lagt under bransjen utøvende kunstnere og underholdningsvirksomhet innen scenekunst.
De er eneste teater å inkludere både sang, musikk, dans og teater-talenter fra hele fylket og eneste teateret som bruker audition hver høst for å plukke ut skuespillere til hver enkelt forestilling. Hver vår setter de opp én forestilling. Tidligere har de hatt forestilling kun i Ibsenhuset i Skien, men har også gjennomført forstillinger i Bø, Telemark.
Noen kjente personer som har startet karrieren sin i TBU er pop-artist Julie Bergan, filmregissør og amandaprisvinner Daniel Fahre og youtuber og gullsnuttenvinner Markus Sannes (Murdrocks).
I 2019 vant tre av teaterets aktører Vangens talentpris.
Oppsetninger
Teateret har levert følgende oppsetninger teaterproduksjoner:
Chliaria
Chliaria er en slekt av glansvinger som tilhører underfamilien stjertvinger (Theclinae).
Utseende
Små (vingespenn 20-28 millimeter) stjertvinger med to korte stjerter på bakvingene. Oversiden er litt matt lyst blålig med bredt svarte kanter, undersiden er lys med brune tverrstreker og/eller flekker, gjerne noen svarte flekker ved bakvingens bakhjørne.
Levevis
I alle fall én av artene har larver som lever på orkidé-slekten Rhynchostylis og andre epifyttiske orkideer. Larvene lever på blomsterknoppene. Disse sommerfuglene finnes mest i regnskog.
Utbredelse
Slekten er utbredt i Sørøst-Asia, fra India i vest til Borneo i øst.
Systematisk inndeling
thumb|300px| Chliaria othona
Rekdal
Rekdal er ei lita bygd i Vestnes, Romsdal på grensa mot Sunnmøre.
Ibicuitinga
Ibicuitinga er en kommune i delstaten Ceará i nordøstregionen av Brasil.
Rekdal
Sport i Rekdal
Det er flere idrettsorganissjoner i bygda.
Kjente personer med tilknytning til Rekdal
Kjetil Rekdal er fra Rekdal.
Eksterne lenker
Mer om Rekdal: http://www.bjerkevoll.net/
Vanse
Vanse er et tettsted på Lista i Farsund kommune i Agder fylke. Vanse har innbyggere per 1. januar. Fylkesvei 43 går igjennom tettstedet. Tettstedet ligger 25 kilometer fra E39, og omtrent syv kilometer vest for kommunesenteret Farsund by. Vanse ligger også seks kilometer øst for flyplassen Farsund lufthavn, Lista. Tettstedet har vokst fram på grunn som tilhører matrikkelgårdene Vanse prestegård og Bryne.
Birgitte Reitan
Reitan er født med muskelsykdommen AMC (Arthrogryposis multiplex congenita). I 2014 tok hun gull i nordisk mesterskap og norgesmesterskap i grad 1a. Hun rir på en fjordhest som heter Sno, og ekvipasjen er anerkjent både i Norge og i utlandet. Birgitte Reitan deltok i WEG (World Equestrian Games) i 2014.
Vanse
Vanse kirke
Vanse kirke er en middelaldersk steinkirke lokalisert mellom Prestvannet i øst og Brastadvannet i vest. Det finnes ingen kilder på kirkens byggeår, men den kan ha blitt bygget mellom år 1037–1100. Kirken ble bygget ut til korskirke i 1848-49. I 1872 ble kirken restaurert etter at et lynnedslag førte til at kirken brant til bare murene stod igjen. Kirken ble siden restaurert i perioden 1923-28 og 1953-54. I 1987 ble kirkens 950-årsjubileum feiret.
Friluftsmuseet i Vanse
Friluftsmuseet ligger i høyden med utsikt til Brastadvannet og gir et innblikk i det gamle bondesamfunnet. Midthasselhuset fra 1742 er hovedbygget på tunet. Huset er innredet med møbler og utstyr fra 1800-tallet. På tunet er det også løe, mølle, stabbur og kjune (korntørke). Stabburet er museets eldste bygg og har sin historie tilbake til 1600-tallet.
Hetland skolemuseum
Hetland skole ble opprettet allerede i 1837. Skolehuset ligger inne i Vanse skole sin skolegård, og er fortsatt del av en aktiv skole etter mer enn 175 år. Skolemuseet gir et innblikk i skolehistorien fra de første omgangsskolene, via skolen på slutten av 1800-tallet og fram til 1950-tallet.
Norsk-amerikansk kultur
I perioden fra 1890-årene til et stykke ut på 1960-tallet reiste tusenvis av listelendinger over Atlanteren. De fleste dro til østkysten, blant annet til New York-området, hvor de arbeidet som hushjelper, sjøfok og snekkere. Etter måneder eller år, ett eller flere opphold, vendte mange hjem. Dette var med å sette sitt preg på Lista.
Brooklyn Square
Brooklyn Square er en gate på Bryne i Vanse sentrum; lokalisert mellom fylkesvei 651 og Abraham Berges vei. Gaten er oppkalt etter Brooklyn i New York og er den første offisielle amerikanske adressen i Norge. Her ligger Trunken, en butikk som selger amerikanske varer. Den ble åpnet 25. desember 2004. Ved siden av Trunken, ligger restauranten 8th Avenue. Inspirert av 50- og 60-tallets New York. I julen pyntes gaten på Amerikansk vis. 29. oktober 2011 ble Farsund kommune vennskapsby med Bay Ridge Neighborhood i Brooklyn, New York.
Kanton
Kanton eller canton kan vise til:
Vanse
American festival
American festival er en festival som har blitt holdt hvert år, siste helg i juni, siden 2007. Den avløste den tidligere årlige Listafestivalen. Festivalen er først og fremst en feiring av det norske Amerika og båndene mellom Lista og USA. Den har som målsetting å vise fram norsk-amerikansk kultur og samtidig sette Farsund og regionen på kartet. Sommeren 2015 var 20 000 besøkende innom i løpet av festivalhelga. Selvaagparken på Bryne brukes også aktivt under festivaldagene.
Lista idrettslag
Lista Idrettslag ble stiftet 3. september 1916. Idrettslaget driver med turn, friidrett og driver i tillegg Barneidrettsskolen i Farsund kommune. Innetreningene foregår i gymnastikksaler på Lista og i Listahallen. Utetreningene foregår på Vanse stadion. Her ble det anlagt fast dekke i 1997. Listahallen og Vanse Stadion ligger på Nedre Skeime. I 1998 ble Lista idrettslag tildelt Farsund kommunes kulturpris sammen med Farsund idrettslag.
Lista karateklubb
Lista Karateklubb holder til i Listahallen.
Utdanning
Vanse har to grunnskoler. Barneskolen Vanse skole og Lista ungdomsskole.
Videregående utdanning
Vanse har èt videregående studiested. Eilert Sundt videregående skole. Studiested Lista.
Opplæringstilbud per 2016 :
Historie
Det er gården i nord, Vanse prestegard, som har gitt tettstedet navn. Vanse var det gamle navnet, men da garden ga navn til både sokn og prestegjeld, ble det vanlig å bruke Vanse prestegard – eller bare Prestegard. Vanse var bygdesentrum, men det var det forholdsvis lite bebyggelse. De gamle husmannsplassene lå spredt over et stort område. Folketallet holdt seg i overkant av hundre fra folketellingen 1845 og fram til 1900.
Som tettsted
Fra mellomkrigstiden begynte et tettsted å vokse fram på Vanse og tilgrensede områder av Bryne og Skeime. Vanse ble navn på tettstedet, uavhengig av de gamle gårdsgrensene. Befolkningsutviklingen var følgende:
Kommunesenter
Vanse var tidligere kommunesenter i Lista kommune som ble opprettet i 1838 og som fram til 1918 het Vanse kommune. Det siste møte i Lista kommunestyre ble holdt 15. desember 1964. Lista ble slått sammen med Farsund, Herad og Spind og dannet Farsund kommune. Siste ordfører var Sveinung Tveit.
Tettstedets utstrekning
Tettstedet Vanse omfattet i 2016 tettbebyggelsen i følgende matrikkelgårder:
Unplugged (Dance With a Stranger-album)
Unplugged er et musikkalbum med Dance with a Stranger, utgitt i 1994.
Opptak og teknikere
Albumet er tatt opp på Betong/Chateau Neuf i Oslo den 11. oktober 1994, sporene ble senere mikset i Nidaros Studio i Trondheim. Tekniker var Rune Nordal, assistert av Anders Muhr, Kjell Ove Grimsmo og Magnus Helander.
Sande kirke (Vestfold)
Sande kirke er en langkirke fra 1093 beliggende nær Sande sentrum i Holmestrand kommune i Vestfold og Telemark.
Byggverket er i stein og har 350 plasser.
Langkirke i stein, eldre romansk stil fra 1066-93. Døpefont fra 1100-tallet i kleberstein. Kirken brant angivelig ned til murene i 1783, men ble så gjenoppbygget. I dag er døpefonten eneste gjenværende inventar fra middelalderen.
Adkomst til stedet er via Fv950 og Fv313/Fv319.
Icapuí
Icapuí er en kommune i delstaten Ceará i nordøstregionen av Brasil.
Niklas Unger Nilsen
Niklas Unger Nilsen (født 7. april 1992 i Trondheim) er en norsk tidligere ishockeyspiller. Han spilte for eliteserien klubben Rosenborg Ishockeyklubb som back fra 2010 til 2014 og for Nidaros Hockey i 1.divesjon fra 2015 til 2019, Nilsen spilte også for Sparta Sarpsborg i GET-ligaen og for svenske Borlänge HF i Hockeyettan. Han har spilt på yngres avdeling til Frisk Asker. Trondheim Ishockeyklubb er moderklubben til Niklas Unger Nilsen.
Memnon
Memnon i gresk mytologi konge i Etiopia sønn av Eos og Tithonus. Han hjalp sin onkel Priamos under den trojanske krigen men han ble felt av Akilles.
Grekeren mente at den ene av Memnonstøttene ved Nilen i Egypt forestilte Memnon. Det ble påstått at den hver morgen ga fra seg en klingende tone og at det var en hilsen til hans mor Eos.
René van de Kerkhof
Reinier «René» Lambertus van de Kerkhof (født 16. september 1951) er en nederlandsk tidligere fotballspiller for FC Twente og PSV Eindhoven.
René van de Kerkhof spilte sammen med sin bror Willy van de Kerkhof i Nederlands herrelandslag i fotball, og spilte i både VM i 1974 og 1978, i tillegg til EM i 1976 og 1980. René spilte i finalen i 1978 med gips, noe som ble protestert på av spillere på Argentinas herrelandslag i fotball, og som utsatte VM-finalen.
Kongedømmet Kypros
Kongedømmet Kypros var en korsfarerstat på Kypros som ble grunnlagt av Rikard Løvehjerte i 1193, og ble et selvstendig kongedømme under huset Lusignan. Den 14. mars 1489 ble øyen solgt til Venezia.
Kypros hadde sedan 300-tallet inngått i Det bysantinske riket, da en gresk prins, Komnenos I, som var stattholder, gjorde øyen uavhengig. Hans etterkommere styrte øya relativt uavhengig inntil Rikard Løvehjerte under det tredje korstoget (1191) erobret den og solgte den for 25,000 mark sølv til tempelridderne. De ga imidlertid snart øyen tilbake til den engelske kongen. Han ga deretter (1193) Kypros til ekskonge Jerusalem Guido fra Lusignan, hvis avstavning på den mannssiden døde ut i 1267. En slektning til den siste av huset Lusignan, Hugo III av Kypros, av det antiokske fyrstehuset, ble da konge og kalte seg Hugo av Lusignan. Derfor bruker man å regne ham og hans etterkommere til denne ætten.
Flere av disse fyrstene var betydningsfulle menn, og øyen hadde på deres tid en glansperiode som allikevel sluttet allerede før ætten døde ut. Den siste kongens enke, venetianske Caterina Cornaro, hustru til Jakob II av Kypros (Jakob bastarden), overlot øyen til Republikken Venezia som 1489 tok den i besittelse og beholdt den som koloni til 1571.
Tertit von Hanno Aasland
Tertit von Hanno Aasland (født 10. januar 1928, død 24. november 2017) var en norsk statsviter, embetskvinne og bistandsarbeider.
Hun tok magistergraden (mag.art.) i statsvitenskap ved Universitetet i Oslo i 1957 på en avhandling om arbeiderdemokratene. Hun hadde også studieopphold ved Oxford University og Instituts d'études politiques i Paris. Hun var universitetslektor ved UiO i statsvitenskap til 1966 og tok doktorgraden Fil.dr. ved Lunds universitet i Sverige i 1974 på avhandlingen Fra landmannsorganisasjon til Bondeparti. Fra 1959 til 1967 var hun medlem av bystyret i Oslo for Arbeiderpartiet.
Hun var gift med Lasse Aasland (1926–2001) som var første sjef for det norske Fredskorpset fra 1963. Familien bodde og arbeidet blant annet i Pakistan og Uganda. I Uganda arbeidet hun blant annet med prosjekter for Norsk utenrikspolitisk institutt. Fra 1972 til 1975 var hun programsekretær i NRKs opplysningsavdeling. Hun var forsker ved Norsk utenrikspolitisk institutt fra 1976 til 1981 og deltok blant annet i samarbeidet med Mondlaneuniversitetet i Maputo, Mosambik. Fra 1985 til 1995 var hun byråsjef i Departementet for utviklingshjelp og Utenriksdepartementet.
Slekt
Tertit von Hanno Aasland var oldebarn til arkitekten Wilhelm von Hanno (1826–1882). Hennes mor var skuespilleren Lillemor von Hanno (f. Selmer, 1900–1984), faren var tegner og teatermann Otto Friedrich Wilhelm von Hanno (1891–1956). Tertit var gift med Lasse Aasland (1926–2001. De fikk tre sønner Morten von Hanno Aasland (f. 1955) diplomat og ambassadør, Marius Aasland von Hanno (f. 1958), flyver, og Michael Aasland (f. 1964), skipsingeniør.
''Se Selmer (slekt) for morssiden og von Hanno for farssiden
Sommerfuglene
Sommerfuglene er en norsk film fra 1974, regissert av Christian Boger.
Handling
Omkranset av sommeren med sjalusi, mistanker og frykt, bak lukkede dører og vinduer. Av og til en piknik i skogen, eller en båttur på elven. Så plutselig avreise. Sommeren er over, hva hendte? Og hvordan og hvorfor. Og hva var årsaken til tenåringsjentas taushet?
Pekka Koskela
Pekka Koskela (født 29. november 1982 i Mänttä) er en finsk skøyteløper. Han har spesialisert seg på sprintdistansene 500 og 1,000 meter, og satte 10. november 2007 verdensrekord på 1,000 meter med tiden 1.07,00 under verdenscupen i Salt Lake City.
I 2001 satte Koskela juniorverdensrekord på 500 meter med tiden 35,89. Under VM på enkeltdistanser i Inzell i 2005 delte han bronsemedaljen på 1,000 meter med Petter Andersen. Han deltok i 2006 i OL i Torino hvor han ble nummer 10 på 500 meter. I 2007 tok han sølv under sprint-VM i Vikingskipet på Hamar.
Koskela representerer laget Seinäjoen Urheilijat i hjembyen Seinäjoki. Han er student ved den tekniske høgskolen i Helsingfors. Han er en yngre bror til Pasi Koskela som også har deltatt i sprint-VM og enkeltdistanse-VM.
Icó
Icó er en kommune i delstaten Ceará i nordøstregionen av Brasil.
Svetlana Sjkolina
Svetlana Vladimirovna Sjkolina (russisk Светлана Владимировна Школина, født 9. mars 1986) er en russisk friidrettsutøver, som spesialiserer seg i høydehopp. Hun representerte landet sitt under Sommer-OL 2012 i London, der hun tok bronse.
Bugården kirke
Bugården kirke er en arbeidskirke fra 1980 i Sandefjord kommune. Byggverket er i tegl og har 350 plasser.
Kirken er en arbeidskirke med mange kontorer og enda flere rom for aktiviteter, deriblant en gymsal, peisestue og en stor menighetssal med scene. Det er mulig å leie kirken til aktiviteter, konserter samt til selskaper slik som dåp og konfirmasjon eller minnesamvær.
Modern Times (album)
Modern Times er Bob Dylans 32. studioalbum. Det ble utgitt 29. august 2006. Det var første gang siden 1976 at Dylan toppet listene i USA, med Desire; 65 år gammel var han den eldste som noengang har toppet Billboard. Som de to foregående albumene (Time Out of Mind og Love and Theft) fikk Modern Times en svært god mottagelse. Musikken er blues, rockabilly og ballader i før-rock-stil.
Albumet skapte en viss debatt om hvor langt man kan gå i å låne musikalske fraser og arrangementer uten å oppgi en opphavsmann, og det ble og påvist flere likheter mellom tekstene på albumet og diktningen til den franske 1900-tallsdikteren Henry Timrod og den klassiske dikteren Ovid.
På omslaget kan man se bildet «Taxi, New York at Night» (1947) av Ted Croner.
Happy Sounds
Happy Sounds er et musikkalbum med Dance with a Stranger, utgitt i 1999.
Dekameter
Dekameter er en avledet SI-enhet for måling av avstand. En dekameter er lik 10 meter. Symbolet for dekameter er dam.
En kvadratdekameter (1 dam²), som er et mål på areal, er lik et ar, som er 100 m². Dekameter, som er et mål på lengde, må ikke forveksles med dekar, som er et mål på areal, lik 10 ar.
Og motsatt:
Spetsnaz-senteret i russiske FSB
Spetsnaz-senteret i russiske FSB (russisk:Центр специа́льного назначе́ния ФСБ Росси́и (ЦСН ФСБ России) har struktur som et selvstendig spetsnaz-senter, og ble satt opp 8. oktober 1998. Sjefen for dette senteret er direkte underlagt første nestkommanderende i FSB —.
Den grunnleggende oppgaven til senteret er kamp mot internasjonal terrorisme på russisk territorium. Dette innebærer å oppdage, forutse og sette en stopper for slike aksjoner i samsvar med artikkel 9.1 - kapittel II i føderal lov - punkt 40-F3 fra 3. april 1995.
Börje Salming
Anders Börje Salming (født 17. april 1951 i Kiruna, død 24. november 2022) var en svensk ishockeyspiller som var aktiv fra 1967 til 1993. Han forbindes med sin NHL-karriere hvor han hovedsakelig spilte for Toronto Maple Leafs. Han var en av de mest populære spillerne. Han ble medlem av Hockey Hall of Fame i 1996. Han spilte totalt 1 148 NHL-kamper for Detroit Red Wings og Toronto Maple Leafs og fikk totalt 787 poeng. Internasjonalt fikk han en sølv og en bronse i VM i 1972 og 1973 og han ble også nr. fem i OL i 1992.
Rotnes Bruk kraftverk
Rotnes Bruk kraftverk er et minikraftverk som ligger i Rotnes i Nittedal i Viken, like ved RV4.
Det er et elvekraftverk som utnytter et fall på 9 meter i Nitelva.
Verket er valgt til å undersøke produksjon av hydrogen til transport.
Det tilhører gården Rotnes Bruk. Det ble først opprettet i 1906. Modernisert i 1940. Det havarerte i 1987, satt i drift igjen i 1996.
Jerry Adler
Jerry Adler (født 1929) er en amerikansk teater-regissør og skuespiller som er kjent fra tv-serien Sopranos.
Adler kommer fra en jødisk teaterfamilie og startet sin teaterkarriere i 1950. Fra 1999 til 2017 spilte han rollen som den jødiske lånehaien Herman "Hesh" Rabkin i tv-serien Sopranos. Han har utover dette hatt flere opptredener i tv-serier som blant annet Mad About You og The Good Wife.
Anne Johanne Kvale
Anne Johanne Kvale (født 11. juli 1924 i Førde, død 6. desember 2015 i Oslo) var en norsk journalist, politiker og organisasjonskvinne.
Anne Johanne Kvale debuterte som journalist i avisen Firda og arbeidet der fra 1946 til 1951. I perioden 1956 til 1961 var hun landssekretær i Norges Bondelag og utdannet seg som en sosialarbeider. Senere har hun jobbet som landssekretær i Kristelig Folkepartis Kvinner og som informasjonssekretær i Landsforeningen mot kreft, i tillegg til en rekke verv som styremedlem i Avholdfolkets landsutvalg, Det Hvite Bånd, Kriminalomsorg i Frihet og Norske Kvinners Nasjonalråd. Hun var også politisk representant i bystyret i Oslo og satt i tilsynsrådet for Ullersmo landsfengsel. Kvale var den første kvinnelige lederen i Sunnfjordlaget i Oslo og har bidratt mye til lokalhistoriske skrifter i Førde, særleg til Jul i Sunnfjord.
Kvale skrev to bøker, begge om Kristelig Folkepartis Kvinner, og bidro i en serie magasiner og nyhetsbrev for blant annet Landsforeningen mot Kreft, Norges Bondekvinnelag, Kvinners Frivillige Beredskap og Norske Kvinners Nasjonalråd. I 1994 donerte hun en stor boksamling på 6000 bind til Førde bibliotek.
Kvale mottok i 2009 Kongens fortjenstmedalje i sølv.
Krasnodar krajs flagg
Krasnodar krajs flagg er en horisontal trikolor i blått, lilla og grønt. Den lilla midtstripen er dobbelt så stor som de andre stripene. Flagget har likhetstrekk med Kubans flagg, men har et riksvåpen i gull i midten av flagget.
Flagget ble innført 6. juni 1995 og har forholdet 2:3.
Einar Schankes gledeshus. Høstrevyen 1974
Einar Schankes gledeshus er en norsk film fra 1974, regissert av Einar Schanke.
Konsept
Filmen er et opptak av Høstrevyen 1974. Opptaken er gjort på Chat Noir med publikum i salen, fra revyen "Gledeshuset".
Pyromantikk
Pyromantikk er et musikkalbum med Johndoe. Albumet ble utgitt i 2004.
Dorin Dumitru Velicu
Dorin Dumitru Velicu (født 29. november 1986) er en rumensk skeletonkjører. Han representerte landet sitt under Vinter-OL 2014 i Sotsji, der han ble nummer 25.
Iguatu (Ceará)
Iguatu er en kommune i delstaten Ceará i nordøstregionen av Brasil.
Aubrey Plaza
Aubrey Christina Plaza (født 26. juni 1984 i Wilmington i Delaware ) er en amerikansk skuespiller, komiker og produsent. Hun er best kjent for å ha spilt rollen som April Ludgate i komiserien Parks and Recreation. Hennes første hovedrolle i en storfilm var som Darius Britt i filmen Safety Not Guaranteed fra 2002. Siden 2017 har hun portrettert Lenny Busker i dramaserien Legion på FX.
110-sentral
110-sentralen er brannvesenets nødsentral. 110-sentralen har som formål å drifte nødnummeret 110 og ta i mot nødanrop for publikum. Operatørene på disse sentralene må ha full oversikt over hvordan de lokale brannvesenene i regionen har organisert sin beredskap, hvilken ressurstilgang det enkelte brannvesen har og hvordan det teknisk er lagt til rette for mottak av alarmer. Dette gjør det mulig for operatørene å kalle ut rett innsatsstyrke tilpasset den aktuelle hendelsen.
Bakgrunn
Kommunene er lovpålagt å være tilsluttet en felles regional nødalarmeringssentral for mottak av meldinger om branner og andre ulykker.
Operatørene på nødalarmeringssentralen skal også veilede innringer om hvordan vedkommende skal forholde seg inntil hjelpen kommer frem, samt orientere om når innsatsstyrken kan forventes å være fremme på skadestedet. Nødvendig informasjon fra den nødstilte skal innhentes raskt og korrekt. Rutiner og tekniske hjelpemidler, bl.a. kontrollspørsmål til innringer, opprinnelsesmarkering og kartverk, er verktøy som operatørene må være fortrolig med. Ved ulykker med farlig gods og farlige stoffer har operatørene en viktig oppgave med å bistå innsatsstyrken gjennom rådgivning gitt ut fra spesialisert oppslagsverk. Dette medfører at operatører på nødalarmeringssentraler må kunne kommunisere effektivt via samband med innsatsstyrker for å sikre en hurtig og forsvarlig håndtering av hendelsene.
Ved behov skal operatørene kontakte og videreformidle informasjon til politi og helsepersonell gjennom trippelvarsling. Dette gjør at både politi og helsevesen får mulighet til å koordinere innsats og rykke ut til et skadested på et tidligst mulig tidspunkt. For eksempel ved trafikkulykker er det viktig at alle tre nødetatene (brannvesen, ambulanse og politi) kommer raskt til ulykkesstedet.
Automatiske brannalarmanlegg kan være koblet direkte opp mot nødalarmeringssentraler. Operatører må derfor også ha tilstrekkelig kjennskap til denne delen av alarmsentralens oppgaveportefølje.
Systemer
Samtlige 110-sentraler i Norge ble utrustet med en del like systemer gjennom leveransen fra nødnettprosjektet. Dette gjorde at man gikk fra at alle hadde hver sine løsninger, til at man fikk et felles nasjonalt system. For å håndtere telefoni og samband benyttes ICCS fra Frequentis. Ved hjelp av NRDB og AML kan operatør på en enkel måte finne ut hvor innringer befinner seg, slik at de raskere kan sende hjelp til riktig posisjon. Vision brukes til flåtestyring, loggføring og oppdragshåndtering for øvrig.
Oasen Storsenter
Arealet på senteret er ca. 37 000 m² og senteret har rundt 65 butikker samt 20 øvrige leietakere. Butikktilbudet utgjøres blant annet av XXL,Meny, REMA 1000, Clas Ohlson, H&M, Vinmonopolet, Bolia og et utvalg spisesteder. Det finnes også turistinformasjon, post, treningssenter, legesenter, apotek, tannklinikk og annet. Omsetningen i 2021 var på 1 milliard kroner.
Senteret har 1,000 parkeringsplasser og lynladestasjon for elbiler. Norheim bussterminal, 150 meter nord for senteret betjenes av lokale busser, mens holdeplassen Oasen Storsenter, vest for senteret langs E134, betjenes av ekspressbusser.
Referanser
https://thoneiendom.no/kjopesenter/oasen-storsenter/
Burill Bernhard Crohn
Burill Bernard Crohn (født 13. juni 1884, død 29. juli 1983) var en amerikansk lege og gastroenterolog. Han er kjent for å ha beskrevet sykdommen som i dag bærer hans navn (Crohns sykdom).
Hans hovedteori var at Crohns sykdom (som han kalte terminal ileitis) skyldtes bakterien Mycobacterium paratuberculosis. Denne teorien har fått ny interesse i de senere årene.
Han levde mesteparten av sitt liv i New York, hvor han jobbet delvis på Mount Sinai Hospital og i privat praksis.
Hektometer
Hektometer er en avledet SI-enhet for avstand. En hektometer er lik 100 meter. Symbolet for hektometer er hm.
Denne enheten brukes svært sjelden i praksis.